พอดีอยากทราบว่าเมื่อ2อาทิตย์ที่แล้วเรามีเพศสัมพันธ์กับแฟนไปแต่ถุงยางหลุดเข้าไปในช่องคลอดแต่กินยาคุมฉุกเฉินไปแล้วจนเมื่ออาทิตย์ที่ผ่านมาประจำเดือนยาคุมก็มาจนหมดไปแล้วอยากทราบว่าจะยังมีโอกาสตั้งครรภ์อยู่มั้ยคะและอีกคำถามคือเมื่อคืนเรามีเพศสัมพันธ์กับแฟนอีกครั้งแต่ครั้งนี้แฟนใส่ถุงยางกลับด้านแต่ถุงยางออกมาหลุดข้างนอกอย่างงี้เราต้องกินยาคุมฉุกเฉินอีกรอบรึป่าวคะหรือไม่ต้องกินก็ได้
สวัสดีค่ะ หากหลังจากที่ทานยาคุมฉุกเฉินไป 1 สัปดาห์ ได้มีเลือดออกมา หากไม่ได้อยู่ในช่วงวันที่ที่ประจำเดือนควรจะมา เลือดดังกล่าว ก็น่าจะเกิดจากผลของยาคุมฉุกเฉินได้ ไม่ใช่ประจำเดือนจริงๆ อย่างไรก็ตาม การที่มีเลือดออกมา ก็แสดงว่าไม่น่ามีการตั้งครรภ์เกิดขึ้นค่ะส่วนการมีเพศสัมพันธ์เมื่อคืน หากใส่ถุงยางอนามัยกลับด้าน ก็อาจมีโอกาสตั้งครรภ์ได้ค่ะ ดังนั้น ก็อาจต้องพิจารณาทานยาคุมฉุกเฉินอีกครั้งค่ะ ทั้งนี้ หลังจากนี้ไป 2 สัปดาห์ ก็ควรลองตรวจหาการตั้งครรภ์ดูด้วยค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูงกว่าถุงยางอนามัย เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ไม่ควรใช้ยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ค่ะ